གསེར་ཁང་ལྷ་ཁང་ལ་ད་ལྟ་ལྷ་ཁང་མདུན་རྒྱབ་ཁག་གཉིས་སུ་ཕྱེ་ཞིང་།དེ་གཉིས་ཀྱི་རྒྱ་ཁྱོན་ལ་རྨིད་གྲུ་བཞི་མ་༢༤དང་༡༢རེ་བཅས་ཡོད།ལྷ་ཁང་རྒྱབ་མ་དེ་བོད་ཀྱི་ལོ་རྒྱུས་ཡིག་ཚང་ཁག་དང་།སྤྱི་ལོ་༡༩༣༣ལོར་དབྱི་ཐ་ལིའི་མཁས་པ་ཏུའུ་ཆིས་མཐོ་ལྡིང་དགོན་པར་བརྟག་དཔྱད་བྱས་པའི་ཟིན་བྲིས་ལྟར་ན།ལྷ་ཁང་འདིར་རྒྱ་ཕིབས་གསུམ་བརྩེགས་ཅན་རྩེ་མོ་གྲུ་བཞིའི་དབྱིབས་བཅས་ཆ་ཚང་བཞུགས་ཡོད་ཅེས་གསུངས་མོད་ཀྱང་ད་ལྟ་ལྷ་ཁང་ཐོག་རིམ་གཅིག་ལས་མི་འདུགདེའི་ནང་དུ་མཐོ་དམའ་མི་གཅིག་པའི་ཁྲི་ཆུང་ཆུང་གཉིས་བཞེངས་ཡོད་ལ།མཐོན་པོ་དེ་ཇོ་བོ་རྗེའི་བཞུགས་ཁྲི་དང་དམའ་མོ་དེ་ལོ་ཆེན་རིན་ཆེན་བཟང་པོའི་བཞུགས་ཁྲི་རེད་ཟེར།དཀྱིལ་དུ་ས་ཁྲི་ཡི་དཀྱིལ་འཁོར་ཞིག་བཞེངས་འདུགགཞན་ལྷ་ཁང་འདི་ནི་ཇོ་བོ་རྗེས་བྱང་ཆུབ་ལམ་གྱི་སྒྲོན་མེ་གསུངས་ས་ཡིན་པ་རྣམ་ཐར་ཁག་ཏུ་གསལ།